
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 35 

18 Ιανουάριου 2016 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός κατηγορίας άδειας διαμονής πολιτών 


τρίτων χωρών, οι οποίοι κατείχαν άδειες παρα¬ 
μονής ή δελτία ταυτότητας αλλοδαπού που χο¬ 
ρηγήθηκαν από τις υπηρεσίες της ΕΛ.ΑΣ. 1 

Αρμοδιότητες Αντιπροέδρων Εθνικού Οργανισμού 

Φαρμάκων. 2 

Κατάργηση του ΝΠΔΔ «Κέντρο Κοινωνικής Προστα¬ 
σίας Αλληλεγγύης και Παιδείας Δήμου Πόρου».. 3 


Ολοκλήρωση της επένδυσης της εταιρείας «ΕΝΩΣΗ 
ΣΥΝΕΤΑΙΡΙΣΜΩΝ ΗΛΕΙΑΣ - ΟΛΥΜΠΙΑΣ, ΑΓΡΟΤΙΚΗ 
ΕΤΑΙΡΙΚΗ ΣΥΜΠΡΑΞΗ ΑΝΩΝΥΜΗ ΕΤΑΙΡΕΙΑ (Α.Ε.Σ.)» 
και δ.τ. «ΕΝ. ΣΥ. ΗΛΕΙΑΣ ΟΛΥΜΠΙΑΣ Α.Ε.Σ.», ορι¬ 
στικοποίηση του κόστους αυτής και πιστοποίηση 
έναρξης της παραγωγικής λειτουργίας της μονά¬ 


δας που προήλθε από την επένδυση αυτή. 4 

Καθορισμός ωρών υπερωριακής απασχόλησης του 
υπαλλήλου που εκτελεί καθήκοντα γραμματέα 
του Νομικού Προσώπου Μουσείου Φωτογραφίας 
«Χρήστος Καλεμκερής» Δήμου Καλαμαριάς. 5 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθ. πρωτ. ΔΙΠΑ- 
ΑΔ/Φ.Κ./84/37534, απόφαση του Αναπληρωτή 
Υπουργού Εσωτερικών και Διοικητικής Ανασυ¬ 


γκρότησης. 6 

Διόρθωση σφάλματος στην υπ’ αριθ. πρωτ. ΔΙΠΑΑΔ/ 
Φ.Κ./85/34749, 36922 απόφαση του Αναπληρωτή 
Υπουργού Εσωτερικών και Διοικητικής Ανασυ¬ 
γκρότησης. 7 

Διόρθωση σφάλματος στην υπ’ αριθ. 214374/16/12/2015 
απόφαση του Διοικητικού Συμβουλίου του οργα¬ 
νισμού Σιδηροδρόμων Ελλάδος Α.Ε. 8 


ΑΠΟΦΑΣΕΙ Σ 

Αριθ. 123 (1) 

Καθορισμός κατηγορίας άδειας διαμονής πολιτών τρί¬ 
των χωρών, οι οποίοι κατείχαν άδειες παραμονής ή 
δελτία ταυτότητας αλλοδαπού που χορηγήθηκαν 
από τις υπηρεσίες της ΕΛ.ΑΣ. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ - 
ΕΞΩΤΕΡΙΚΩΝ - 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ 
ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α) Του άρθρου 136 παρ. 9 του Ν. 4251/2014 (Α' 80), 
«Κώδικας Μετανάστευσης και Κοινωνικής Ένταξης και 
λοιπές διατάξεις». 

β) Του άρθρου 90 του Π.δ. 63/2005 (Α' 98), «Κωδι¬ 
κοποίηση της νομοθεσίας για την Κυβέρνηση και τα 
Κυβερνητικά όργανα». 

γ) Τις διατάξεις του Π.δ. 73/2015 (Β' 116), «Διορισμός 
Υπουργών, Αναπληρωτών Υπουργών και Υφυπουργών». 

δ) Την υπ’ αριθ. Υ. 10/2015 απόφαση του Πρωθυπουρ¬ 
γού (Β' 2109) για την ανάθεση αρμοδιοτήτων στον Ανα¬ 
πληρωτή Υπουργό Εσωτερικών και Διοικητικής Ανασυ¬ 
γκρότησης Ιωάννη Μουζάλα. 

ε) Την υπ’ αριθ. Υ.6/2015 απόφαση του Πρωθυπουργού 
(Β' 2109) για την ανάθεση αρμοδιοτήτων στον Αναπλη¬ 
ρωτή Υπουργό Εσωτερικών και Διοικητικής Ανασυγκρό¬ 
τησης Νικόλαο Τόσκα. 

στ) Την υπ’ αριθ. Υ. 56/2015 απόφαση του Πρωθυ¬ 
πουργού (Β' 2291) για την ανάθεση αρμοδιοτήτων 
στην Αναπληρώτρια Υπουργό Εργασίας, Κοινωνικής 
Ασφάλισης και Κοινωνικής Αλληλεγγύης Ουρανία 
Αντωνοπούλου. 

ζ) Το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

1. Με απόφαση του Συντονιστή της Αποκεντρωμένης 
Διοίκησης χορηγείται άδεια διαμονής σε πολίτες τρί¬ 
των χωρών, που κατείχαν άδειες παραμονής ή δελτία 
ταυτότητος αλλοδαπού, τα οποία είχαν εκδοθεί από 
τα Τμήματα Αλλοδαπών, για τους διαμένοντες στην 
περιοχή δικαιοδοσίας των Γενικών Αστυνομικών Διευ¬ 
θύνσεων Αττικής και Θεσσαλονίκης και από τις Υπηρε¬ 
σίες που χειρίζονται θέματα αλλοδαπών στις έδρες των 
Διευθύνσεων Αστυνομίας των Γενικών Περιφερειακών 
Αστυνομικών Διευθύνσεων εφόσον: 

• Οι άδειες παραμονής ή τα δελτία ταυτότητας αλλο¬ 
δαπού έληξαν ή δεν ανανεώθηκαν μέχρι την ημερομηνία 
έναρξης της παρούσας και 

• ο πολίτης τρίτης χώρας συνεχίζει να παραμένει στην 
Ελλάδα μέχρι την ημερομηνία έκδοσης της παρούσας 
απόφασης. 

2. Η αίτηση για χορήγηση της άδειας διαμονής κα¬ 
τατίθεται στην υπηρεσία μιας στάσης της αρμόδιας 
Διεύθυνσης Αλλοδαπών και Μετανάστευσης της Απο¬ 
κεντρωμένης Διοίκησης του τόπου διαμονής του αι- 
τούντος. 

3. Η άδεια διαμονής, υπό την επιφύλαξη συνδρομής 
στο πρόσωπο του αιτούντος λόγων δημόσιας τάξης και 
ασφάλειας, εκδίδεται με διάρκεια ισχύος ενός έτους, 
παρέχει πρόσβαση στην μισθωτή εργασία, στην παροχή 
υπηρεσιών ή έργου, καθώς και σε επιχειρηματική δρα¬ 
στηριότητα και ανανεώνεται ανά διετία, για τον ίδιο 
λόγο. Η ανωτέρω άδεια διαμονής μπορεί να ανανεωθεί 
και για έναν από τους λόγους του Ν. 4251/2014, εφόσον 
πληρούνται οι αντίστοιχες προϋποθέσεις. 

4. Αδεια διαμονής χορηγείται και στους/στις συζύγους, 
τους κατιόντες σε ευθεία γραμμή και στους απευθείας 
ανιόντες του αιτούντος, εφόσον διέμεναν στη χώρα έως 
την ημερομηνία έκδοσης της παρούσας. 

5 Σε ανήλικους κατιόντες, χορηγείται άδεια διαμονής 
για οικογενειακή επανένωση κατά παρέκκλιση των δι¬ 
ατάξεων του άρθρου 70 του Ν. 4251/2014. 

Αρθρο 2 

1. Για τη χορήγηση άδειας διαμονής για τον ανωτέρω 
σκοπό, ο ενδιαφερόμενος ή το μέλος της οικογένειας 
οφείλει να προσκομίσει: 

α.Έντυπο αίτησης. 

β. Δύο (2) έγχρωμες πρόσφατες φωτογραφίες σε 
φυσική μορφή, οι τεχνικές προδιαγραφές των οποίων 
είναι ίδιες με αυτές των διαβατηρίων, όπως κάθε φορά 
ισχύουν, καθώς και σε ψηφιακή μορφή σε οπτικό δίσκο 
αποθήκευσης (Θϋ) σε μορφή γραφικών ύΡΕΘ2000. 

γ. Επικυρωμένο αντίγραφο ισχύοντος διαβατηρίου ή 
ταξιδιωτικού εγγράφου αναγνωρισμένου από την χώρα 
μας, με εξαίρεση τους πολίτες τρίτων χωρών οι οποίοι 
είναι αντικειμενικά στερούμενοι διαβατηρίου, οι οποίοι 
αντί του διαβατηρίου ή του ταξιδιωτικού εγγράφου θα 
υποβάλλουν υπεύθυνη δήλωση, στην οποία θα αναφέ- 
ρονται οι ιδιαίτερες συνθήκες ή καταστάσεις για την 
υφιστάμενη προσωρινή ή μόνιμη αντικειμενική αδυναμία 
κατοχής του και σχετικά έγγραφα που το αποδεικνύουν. 
Στα αναγνωρισμένα από τη χώρα μας ταξιδιωτικά έγ¬ 


γραφα περιλαμβάνονται και τα «Βπίίεή ονβΓδοαε οίΐίζοπ 
ραεεροΓί» διαβατήρια που φέρουν μια εκ των ακολούθων 
ενδείξεων: «Βπίίεή ΝαΙίοηαΙε (ΟνθΓεοαε)», «ΒπΙίείι ΟνοΓεοαε 
Τθίτίΐοπθε ΘίΙίζοηε», «ΒπΙίεά ΟνοΓεοαε Θίϋζοηε», «Βιϊΐιεά 
δυόίοοίε» ή «ΒπΙίεά ΡιπΙθοΙβά ΡθΓεοηε». 

δ. Αντίγραφο προηγούμενης άδειας παραμονής ή δελ¬ 
τίου ταυτότητας αλλοδαπού για τους συντηρούντες. 

ε. Πιστοποιητικό οικογενειακής κατάστασης ή ληξι¬ 
αρχική πράξη γάμου ή ληξιαρχική πράξη γέννησης για 
την απόδειξη της ιδιότητας μέλους οικογένειας του 
αιτούντος και 

στ. Αποδεικτικά διαμονής στη χώρα για τα μέλη οι¬ 
κογένειας. 

ζ. Παράβολο με τη μορφή ηλεκτρονικού παράβολου 
σύμφωνα με τις διατάξεις του άρθρου 132 του Ν. 4251/ 
2014. 

η. Βιβλιάριο υγείας σε ισχύ ή βεβαίωση ασφαλιστικής 
ικανότητας ή βεβαίωση ότι έχει υποβληθεί αίτηση στον 
οικείο ασφαλιστικό φορέα για την κάλυψη εξόδων νο¬ 
σηλείας, ιατροφαρμακευτικής περίθαλψης και εργατικού 
ατυχήματος ή ασφαλιστήριο συμβόλαιο ιδιωτικού φορέα 
ασφάλισης. 

2. Για την ανανέωση της ανωτέρω άδειας διαμονής, 
ο ενδιαφερόμενος ή το μέλος της οικογένειας οφείλει 
να προσκομίσει: 

α.Έντυπο αίτησης. 

β. Δύο (2) έγχρωμες πρόσφατες φωτογραφίες σε 
φυσική μορφή, οι τεχνικές προδιαγραφές των οποίων 
είναι ίδιες με αυτές των διαβατηρίων, όπως κάθε φορά 
ισχύουν, καθώς και σε ψηφιακή μορφή σε οπτικό δίσκο 
αποθήκευσης (Θϋ) σε μορφή γραφικών ϋΡΕΘ2000. 

γ. Επικυρωμένο αντίγραφο ισχύοντος διαβατηρίου ή 
ταξιδιωτικού εγγράφου αναγνωρισμένου από την χώρα 
μας με εξαίρεση τους πολίτες τρίτων χωρών αντικει¬ 
μενικά στερούμενων διαβατηρίου, οι οποίοι αντί του 
διαβατηρίου ή του ταξιδιωτικού εγγράφου θα υποβάλ¬ 
λουν υπεύθυνη δήλωση, στην οποία θα αναφέρονται οι 
ιδιαίτερες συνθήκες ή καταστάσεις για την υφιστάμενη 
προσωρινή ή μόνιμη αντικειμενική αδυναμία κατοχής 
του και σχετικά έγγραφα που το αποδεικνύουν. 

δ. Υπεύθυνη δήλωση περί μη μεταβολής της οικογε¬ 
νειακής κατάστασης του αιτούντος. 

ε. Παράβολο με τη μορφή ηλεκτρονικού παράβολου 
σύμφωνα με τις διατάξεις του άρθρου 132 του Ν. 4251/ 
2014. 

στ. Βιβλιάριο υγείας σε ισχύ ή βεβαίωση ασφαλιστι¬ 
κής ικανότητας ή βεβαίωση ότι έχει υποβληθεί αίτηση 
στον οικείο ασφαλιστικό φορέα για την κάλυψη εξόδων 
νοσηλείας, ιατροφαρμακευτικής περίθαλψης και εργα¬ 
τικού ατυχήματος ή ασφαλιστήριο συμβόλαιο ιδιωτικού 
φορέα ασφάλισης. 

Αρθρο 3 

Αδεια διαμονής σύμφωνα με τα οριζόμενα στην πα¬ 
ρούσα απόφαση μπορεί να χορηγηθεί σε αλλοδαπό που 
επικαλείται ομογενειακή ιδιότητα αλλά δεν κατέχει προ¬ 
ηγούμενο τίτλο διαμονής από τις αρμόδιες αστυνομικές 
αρχές, εφόσον δεν υφίσταται δυνατότητα υπαγωγής 
του στο ρυθμιστικό πλαίσιο για τους ομογενείς που 
προέρχονται από την Αλβανία, την Τουρκία ή χώρες της 
πρώην ΕΣΣΔ, για τους οποίους ισχύουν οι επιμέρους 
ειδικότερες διατάξεις. 

Ο ανωτέρω τίτλος χορηγείται και στα μέλη οικογέ¬ 
νειας, όπως ορίζονται με τις διατάξεις της παρούσας 
απόφασης. 

Ο ενδιαφερόμενος οφείλει για τον σκοπό αυτό να 
προσκομίσει όλα τα δικαιολογητικά, τα οποία προβλέ- 
πονται στο άρθρο 2 παρ. 1, πλην του προηγούμενου 
τίτλου διαμονής. 

Για τους δικαιούχους αυτής της κατηγορίας η ομο- 
γενειακή ιδιότητα αποδεικνύεται με δημόσια έγγραφα 
ελληνικών αρχών ή αρχών του εξωτερικού, όπως εγ¬ 
γραφές σε δημοτολόγια ή προξενικά μητρώα, καθώς και 
κάθε άλλο δημόσιο έγγραφο με το οποίο αποδεικνύεται 
η ελληνική καταγωγή του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιανουάριου 2016 


ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ 
ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

ΝΙΚΟΛΑΟΣ ΤΟΣΚΑΣ ΙΩΑΝΝΗΣ ΜΟΥΖΑΛΑΣ 


ΑΝΑΠΛΗΡΩΤΡΙΑ ΥΠΟΥΡΓΟΣ ΕΡΓΑΣΙΑΣ, 
ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ 
ΕΞΩΤΕΡΙΚΩΝ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΝΙΚΟΛΑΟΣ ΚΟΤΖΙΑΣ ΟΥΡΑΝΙΑ ΑΝΤΩΝΟΠΟΥΛΟΥ 
-♦- 

Αριθ. οικ. 239 (2) 

Αρμοδιότητες Αντιπροέδρων Εθνικού Οργανισμού 
Φαρμάκων. 

Ο ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τις διατάξεις: 

α) Του άρθρου 6 του Ν. 1316/1983, όπως αυτές τρο¬ 
ποποιήθηκαν με το άρθρο 25 του Ν. 3730/2008 (ΦΕΚ Α' 
262/23-12-2008). 

β) Του Ν. 4320/2015 (ΦΕΚ 29/Α72015) «Ρυθμίσεις για τη 
λήψη μέτρων για την αντιμετώπιση της ανθρωπιστικής 
κρίσης, την Οργάνωση της Κυβέρνησης και των Κυβερ¬ 
νητικών Οργάνων και λοιπές διατάξεις». 

γ) Του Π.δ. 142/1989 «Οργανισμός του ΕΟΦ», όπως τρο¬ 
ποποιήθηκε με το Π.δ. 151/1993. 

2. Το Π.δ. 73/2015 (ΦΕΚ 116/23-9-2015) «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών» 

3. Την υπ’ αριθ. Α2β/Γ.Π.οικ.22379/26-3-2015 απόφαση 
του Υπουργού Υγείας (ΦΕΚ 175/26-3-2015), τ.Υ.Ο.Δ.Δ.) 
διορισμού της Προέδρου του ΕΟΦ. 

4. Την υπ’ αριθ. Α2β/Γ.Π. οικ.23504/31-3-2015 απόφαση 
του Υπουργού Υγείας (ΦΕΚ 200/31-3-2015, τ.Υ.Ο.Δ.Δ.), 
διορισμού των Α και Β Αντιπροέδρων του ΕΟΦ. 

5. Την υπ’ αριθ. Α2β/Γ.Π.οικ.25092/6-4-2015 απόφαση 
του Υπουργού Υγείας (ΦΕΚ 223/ΥΟΔΔ/6-4-2015 συγκρό¬ 
τησης του Διοικητικού Συμβουλίου του ΕΟΦ. 

6. Την υπ’ αριθ. 38286/3-6-2015 πρόταση του Προέδρου 
Ε.Ο.Φ. 

7. Τις υπηρεσιακές ανάγκες. 

8. Το υπ’ αριθ. 5868/8-12-2015 Διαβιβαστικό Σημείωμα 
του Γ ραφείου Υπουργού. 

9. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη, αποφασίζουμε: 


Αναθέτουμε στους Αντιπροέδρους του ΕΟΦ τις ακό¬ 
λουθες αρμοδιότητες: Α.Α' Αντιπρόεδρος: 

Την παρακολούθηση της εύρυθμης λειτουργίας των 
ακόλουθων Διευθύνσεων του Οργανισμού: 

1. Φαρμακευτικών Μελετών και Έρευνας. 

2. Ελέγχου Παραγωγής και Κυκλοφορίας Προϊόντων. 

3. Αξιολόγησης Προϊόντων. 

Καθώς επίσης της υπηρεσίας αξιολόγησης αιτημάτων 
χορήγησης φαρμάκων εκτός εγκεκριμένων ενδείξεων. 

Για τα αντικείμενα αυτά: 

α. Παρακολουθεί τις ανωτέρω Υπηρεσίες, συντονί¬ 
ζει και υλοποιεί τα κατάλληλα μέτρα και παρέχει τις 
απαραίτητες οδηγίες και κατευθύνσεις για την αποδο- 
τικότητα και παραγωγικότητα των Υπηρεσιών αυτών 
και την επίλυση των θεμάτων που ανακύπτουν, στα 
πλαίσια των εκάστοτε αποφάσεων του Προέδρου του 
ΕΟΦ ή του ΔΣ/ΕΟΦ. 

β. Εισηγείται προς τον πρόεδρο του ΕΟΦ τα ανα¬ 
γκαία μέτρα για την αποτελεσματικότερη λειτουργία 
των εν λόγω Υπηρεσιών και γενικά θέματα διοίκησης 
και διαχείρισης. 

γ. Εισηγείται τη λήψη άμεσων μέτρων και κάθε άλλο 
θέμα, όταν ζητείται από τον Πρόεδρο, αφού λάβει υπόψη 
τις σχετικές Υπηρεσιακές εισηγήσεις. 

δ. Μελετά και εισηγείται προς τον πρόεδρο του ΕΟΦ 
κάθε ζήτημα που του ανατίθεται από αυτόν. 

ε. Υπογράφει κάθε εσωτερικό έγγραφο που απαιτείται 
για την άσκηση των παραπάνω αρμοδιοτήτων στους 
προαναφερόμενους τομείς. 

Β. Β' Αντιπρόεδρος: 

Την παρακολούθηση της εύρυθμης λειτουργίας των 
ακόλουθων Διευθύνσεων του Οργανισμού: 

1. Διοικητικού 

2. Οικονομικού 

3. Διοικητικών Υπηρεσιών Ελέγχου Προϊόντων 

Για τα αντικείμενα αυτά: 

α. Παρακολουθεί τις ανωτέρω Υπηρεσίες, συντονί¬ 
ζει και υλοποιεί τα κατάλληλα μέτρα και παρέχει τις 
απαραίτητες οδηγίες και κατευθύνσεις για την αποδο- 
τικότητα και παραγωγικότητα των Υπηρεσιών αυτών 
και την επίλυση των θεμάτων που ανακύπτουν, στα 
πλαίσια των εκάστοτε αποφάσεων του Προέδρου του 
ΕΟΦ ή του ΔΣ/ΕΟΦ. 

β. Εισηγείται προς τον πρόεδρο του ΕΟΦ τα αναγκαία 
μέτρα για την αποτελεσματικότερη λειτουργία των εν 
λόγω Υπηρεσιών και γενικά θέματα διοίκησης, διαχεί¬ 
ρισης και εγκρίσεων (πλην των εγκρίσεων φαρμάκων 
«εκτός ενδείξεων»). 

γ. Παρακολουθεί όλα τα ζητήματα, που αφορούν την 
υλοποίηση των νομίμων και συμβατικών υποχρεώσεων 
και δεσμεύσεων του Οργανισμού. 

δ. Εισηγείται τη λήψη κάθε αναγκαίου μέτρου για την 
εύρυθμη λειτουργία του Οργανισμού και την προάσπι¬ 
ση των συμφερόντων του και κάθε άλλο θέμα στους 
ανωτέρω τομείς, όταν ζητείται από τον Πρόεδρο, αφού 
λάβει υπόψη τις σχετικές Υπηρεσιακές εισηγήσεις. 

ε. Υπογράφει κάθε εσωτερικό έγγραφο που απαιτείται 
για την άσκηση των παραπάνω αρμοδιοτήτων στους 
προαναφερόμενους τομείς, καθώς επίσης τα τρέχοντα 
έγγραφα και παραστατικά προς υλοποίηση των νομίμων 
και συμβατικών υποχρεώσεων του Οργανισμού σε οικο¬ 
νομικής φύσης ζητήματα, όπως μισθοδοσία και εν γέ- 
νει εντάλματα πληρωμής αναληφθεισών υποχρεώσεων 

συμβατικών ή άλλων κ.λπ. έγγραφα στον παραπάνω 
τομέα). 

Γ. Οι Αντιπρόεδροι Α' και Β' αναπληρώνουν με την 
ίδια σειρά τον Πρόεδρο του ΕΟΦ στα καθήκοντα του, 
όταν απουσιάζει ή κωλύεται. 

Οποιαδήποτε άλλη απόφαση μεταβίβασης αρμοδιο¬ 
τήτων παύει να ισχύει από της δημοσιεύσεως της πα- 
ρούσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιανουάριου 2016 

Ο ΥΠΟΥΡΓΟΣ 

ΑΝΔΡΕΑΣ ΞΑΝΘΟΣ 
-♦- 

Αριθ. 98155/52934 (3) 

Κατάργηση του ΝΠΔΔ «Κέντρο Κοινωνικής Προστασίας 
Αλληλεγγύης και Παιδείας Δήμου Πόρου». 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

Ι.Το Π.δ. υπ’ αριθ. 135/23-12-2010 (ΦΕΚ/Α'/228/27-12-2010)» 
Οργανισμός Αποκεντρωμένης Διοίκησης Αττικής. 

2. Τις διατάξεις των άρθρων 225 και 238 του Ν. 3852/ 
2010 (ΦΕΚ Α' 87/7-6-2010) «Νέα Αρχιτεκτονική της Αυ¬ 
τοδιοίκησης και της Αποκεντρωμένης Διοίκησης - Πρό¬ 
γραμμα Καλλικράτης». 

3. Τ ις διατάξεις των παρ. 3 και 5 του άρθρου 241 περί κα¬ 
τάργησης ΝΠΔΔ του Ν. 3463/2006 (Φ.Ε.Κ. Α' 114/2006) Κ.Δ.Κ. 

4. Την υπ’ αριθ. 18/2011 (ΦΕΚ/Β'/1685/2011) απόφαση 
Δημοτικού Συμβουλίου Δήμου Πόρου, περί σύστασης 
ΝΠΔΔ «ΚΕΝΤΡΟ ΚΟΙΝΩΝΙΚΗΣ ΠΡΟΣΤΑΣΙΑΣ ΑΛΛΗΛΕΓ¬ 
ΓΥΗΣ ΚΑΙ ΠΑΙΔΕΙΑΣ ΔΗΜΟΥ ΠΟΡΟΥ». 

5. Την 203/2015 απόφαση του Δημοτικού Συμβουλίου 
Δήμου Πόρου, περί κατάργησης του Ν.Π.Δ.Δ. «ΚΕΝΤΡΟ 
ΚΟΙΝΩΝΙΚΗΣ ΠΡΟΣΤΑΣΙΑΣ ΑΛΛΗΛΕΓΓΥΗΣ ΚΑΙ ΠΑΙΔΕΙΑΣ 
ΔΗΜΟΥ ΠΟΡΟΥ». 

6. Την υπ’ αριθ. 3943/1690(ΦΕΚ/Β'/597/2011) απόφαση 
Γενικού Γραμματέα Αποκεντρωμένης Διοίκησης Αττι¬ 
κής περί «Μεταβίβασης αρμοδιότητας υπογραφής «ΜΕ 
ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ», αποφασίζουμε: 

Εγκρίνουμε την κατάργηση του νομικού προσώπου 
δημοσίου δικαίου «ΚΕΝΤΡΟ ΚΟΙΝΩΝΙΚΗΣ ΠΡΟΣΤΑΣΙΑΣ 
ΑΛΛΗΛΕΓΓΥΗΣ ΚΑΙ ΠΑΙΔΕΙΑΣ ΔΗΜΟΥ ΠΟΡΟΥ». Από τη 
δημοσίευση της απόφασης κατάργησης η τυχόν περι¬ 
ουσία περιέρχεται αυτοδικαίως στο Δήμο. 

Η υπάλληλος Γιαννάκη Γεωργία του Χρήστου κλάδου 
ΤΕ Νηπιαγωγών, που υπηρετεί στο νομικό προσώπου 
που καταργείται εντάσσεται στο Δήμο Πόρου. 

Από την παρούσα απόφαση δεν προκαλείται πρόσθε¬ 
τη σε βάρος του προϋπολογισμού του Δήμου έτους 2016. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Δεκεμβρίου 2015 

Με εντολή Γ ενικού Γ ραμματέα 

Αποκεντρωμένης Διοίκησης 

Η Διευθύντρια Διοίκησης 
ΑΓΓΕΛΙΚΗ ΒΟΓΙΑΤΖΗ 


Αριθ. 352662/3097 (4) 

Ολοκλήρωση της επένδυσης της εταιρείας «ΕΝΩΣΗ ΣΥ¬ 
ΝΕΤΑΙΡΙΣΜΩΝ ΗΛΕΙΑΣ - ΟΛΥΜΠΙΑΣ, ΑΓΡΟΤΙΚΗ ΕΤΑΙ¬ 
ΡΙΚΗ ΣΥΜΠΡΑΞΗ ΑΝΩΝΥΜΗ ΕΤΑΙΡΕΙΑ (Α.Ε.Σ.)» και δ.τ. 
«ΕΝ. ΣΥ. ΗΛΕΙΑΣ ΟΛΥΜΠΙΑΣ Α.Ε.Σ.», οριστικοποίηση 
του κόστους αυτής και πιστοποίηση έναρξης της 
παραγωγικής λειτουργίας της μονάδας που προήλ¬ 
θε από την επένδυση αυτή. 

Με την υπ’ αριθ. ΔI ΑΠ/352629/3096/Π 09/5/277/Ε/31 -12-2 015 
απόφαση του Αντιπεριφερειάρχη Περιφερειακής Ανά¬ 
πτυξης και Επιχειρηματικότητας Περιφέρειας Δυτικής 
Ελλάδας, ολοκληρώθηκε η επένδυση Ν. 3299/2004, και 
πιστοποιήθηκε η έναρξη της παραγωγικής λειτουργίας 
της μονάδας που προήλθε από την επένδυση αυτή, 
της επιχείρησης «ΕΝΩΣΗ ΣΥΝΕΤΑΙΡΙΣΜΩΝ ΗΛΕΙΑΣ - 
ΟΛΥΜΠΙΑΣ, ΑΓΡΟΤΙΚΗ ΕΤΑΙΡΙΚΗ ΣΥΜΠΡΑΞΗ ΑΝΩΝΥΜΗ 
ΕΤΑΙΡΕΙΑ (Α.Ε.Σ)» και δ.τ. «ΕΝ. ΣΥ. ΗΛΕΙΑΣ ΟΛΥΜΠΙΑΣ 
Α.Ε.Σ.» στη ΖΑΧΑΡΩ, Περιφερειακής Ενότητας Ηλείας, 
Περιφέρειας Δυτικής Ελλάδας. 

- Το ενισχυόμενο κόστος της επένδυσης οριστικοποι- 
ήθηκε στο συνολικό ποσό των 1.150.000,00 ευρώ. 

- Το ύψος της ίδιας συμμετοχής ορίστηκε στο ποσό 
των 575.000,00 €, που αποτελεί ποσοστό 50% του συ¬ 
νολικού ύψους της ενισχυόμενης επένδυσης ποσού 
1.150.000,00,00 ευρώ. 

- Το ύψος της επιχορήγησης ορίστηκε στο ποσό των 
575.000,00 € που αποτελεί ποσοστό 50% του συνολικού 
ύψους της ενισχυόμενης παραγωγικής επένδυσης ποσού 
1.150.000,00 ευρώ. 

- Επιβάλλεται παρακράτηση (υπουργική απόφαση 
49901/21-11-2012, ΦΕΚ Β' 3076/21-11-2012) ποσού ενίσχυ¬ 
σης, ίσου με το γινόμενο του αριθμού των μειούμενων 
υφισταμένων θέσεων απασχόλησης με το ποσό των 
τριακοσίων πενήντα ευρώ (350 €) ανά απασχολούμε¬ 
νο, επί δώδεκα (12) μήνες. Δηλαδή 18,51 χ 350 χ 12 
=77.742,00 €. 

- Τροποποιείται το άρθρο 2, της απόφασης υπαγωγής, 
ως εξής: 

Φορέας του επενδυτικού σχεδίου είναι η ΕΝΩΣΗ ΣΥ¬ 
ΝΕΤΑΙΡΙΣΜΩΝ ΗΛΕΙΑΣ - ΟΛΥΜΠΙΑΣ, ΑΓΡΟΤΙΚΗ ΕΤΑΙ¬ 
ΡΙΚΗ ΣΥΜΠΡΑΞΗ ΑΝΩΝΥΜΗ ΕΤΑΙΡΕΙΑ (Α.Ε.Σ.) και δ.τ. 
«ΕΝ. ΣΥ. ΗΛΕΙΑΣ ΟΛΥΜΠΙΑΣ Α.Ε.Σ» η οποία σύμφωνα 
με τον Κανονισμό (ΕΚ) αριθ. 70/2001 της Ευρωπαϊκής 
Επιτροπής της 12.1.2001, όπως ισχύει, θεωρείται «μεσαία 
επιχείρηση», το μετοχικό της κεφάλαιο ανέρχεται στο 
ποσό των 678.745,63 ευρώ και η μετοχική ή εταιρική 
της σύνθεση είναι: 


Μέτοχος 

Ποσοστό 

Συμμετοχής 

Αγροτικός Συνεταιρισμός 
Ροδίτης Κορυφής 

25% 

Αγροτικός Συνεταιρισμός 
Κορυφής 

25 % 

Τυποποίηση Εμπορία 
Σταφίδας Α.Σ.Ε. 

50% 

Τροποποιείται το άρθρο 6, παρ. β, της απόφασης υπα¬ 
γωγής, ως εξής: 

Οι υφιστάμενες θέσεις εργασίας ανέρχονται σε 61 
(Ε.Μ.Ε.). 

- Τροποποιείται το άρθρο 6, παρ. γ, της απόφασης 
υπαγωγής, ως εξής: 

- Υφιστάμενη Δυναμικότητα: 4.000 κιλά ελαιοκάρπου 
ανά ώρα 

- Νέα Δυναμικότητα: 8.000 κιλά ελαιοκάρπου ανά ώρα 

- Συνολική Δυναμικότητα μετά την επένδυση: 8.000 
κιλά ελαιοκάρπου ανά ώρα Τροποποιείται το άρθρο 6, 
παρ. δ, της απόφασης υπαγωγής, ως εξής: 

- Υφισταμένη Ισχύς που θα χρησιμοποιηθεί στην επέν¬ 
δυση: 31,25 Κ\Λ/ - Νέα ισχύς: 253,64 Κ\Ν 

- Συνολική ισχύς: 284,89 Κ \Ν 

- Ημερομηνία ολοκλήρωσης της επένδυσης και έναρ¬ 
ξης της παραγωγικής λειτουργίας της μονάδας που 
προήλθε από την επένδυση αυτή, ορίσθηκε η 23-11-2015. 

- Με την απόφαση αυτή εγκρίθηκε και η καταβολή 
της επιχορήγησης ύψους 497.258,00 € ευρώ. 

- Δεν απαιτείται γνωμοδότηση της Περιφερειακής 
Γνωμοδοτικής Επιτροπής του άρθρου 7 του Ν. 3299/2004, 
σύμφωνα με το άρθρο 16 παρ. 2 του Ν. 3908/2011 και 
το Π.δ. 33/2011. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Πάτρα, 31 Δεκεμβρίου 2015 

Ο Αντιπεριφερειάρχης 
ΓΕΩΡΓΙΟΣ ΑΓΓΕΛΟΠΟΥΛΟΣ 

-♦- 

Αριθ. απόφ. 34/2015 (5) 

Καθορισμός ωρών υπερωριακής απασχόλησης του 
υπαλλήλου που εκτελεί καθήκοντα γραμματέα του 
Νομικού Προσώπου Μουσείου Φωτογραφίας «Χρή- 
στος Καλεμκερής» Δήμου Καλαμαριάς. 

ΤΟ Δ.Σ. ΤΟΥ Ν.Π.Δ.Δ. ΜΟΥΣΕΙΟ ΦΩΤΟΓΡΑΦΙΑΣ 
«ΧΡΗΣΤΟΣ ΚΑΛΕΜΚΕΡΗΣ» ΔΗΜΟΥ ΚΑΛΑΜΑΡΙΑΣ 

Έχοντας υπόψη: 

1. Την εισήγηση του Προέδρου 

2. Τις ανάγκες του Νομικού Προσώπου 

3. Την υπ’ αριθ. 46866/24-12-2015 απόφαση Δημάρχου 
Καλαμαριάς για τον ορισμό υπαλλήλου του Δήμου ως 
γραμματέα του Ν.Π. 

4. Τις διατάξεις του άρθρου 20 του Ν. 4354/2015. 

5. Τις διατάξεις των άρθρων 36, 48, 49 και 176 του 
Ν. 3584/2007 «Κύρωση Κώδικα Κατάστασης Δημοτικών 
και Κοινοτικών Υπαλλήλων». 

6. Την υπ’ αριθ. 46805/23-12-2015 Απόφαση Δημάρχου 
Καλαμαριάς για την καθιέρωση υπερωριακής εργασίας 
των υπαλλήλων του Δήμου, αποφασίζει ομόφωνα: 

Καθορίζει τον αριθμό των εκατόν είκοσι (120) ωρών 
για το Α' εξάμηνο του έτους 2016 ως ανώτατο όριο 
υπερωριακής απογευματινής απασχόλησης του υπαλ¬ 
λήλου που εκτελεί τη διοικητική και λογιστική υπηρεσία 
του ΜΟΥΣΕΙΟΥ ΦΩΤΟΓΡΑΦΙΑΣ «ΧΡΗΣΤΟΣ ΚΑΛΕΜΚΕ¬ 
ΡΗΣ» ΔΗΜΟΥ ΚΑΛΑΜΑΡΙΑΣ, εν προκειμένω της μόνιμης 
υπαλλήλου του Δήμου Καλαμαριάς Τζανίδου Αθηνάς 


του Γεωργίου, κλάδου ΠΕ Οικονομικού - Λογιστικού με 
Ε' βαθμό. 

Η κατανομή των ωρών απασχόλησης του υπαλλήλου, 
θα γίνεται κάθε φορά ανάλογα με τις ανάγκες του 
Νομικού Προσώπου. Υπεύθυνος για την παρακολού¬ 
θηση και τον έλεγχο της πραγματικής παροχής της 
πρόσθετης απασχόλησης, ο οποίος και θα βεβαιώνει 
την πραγματοποίηση της, ορίζεται ο Πρόεδρος του 
Μουσείου. 

Η απόφαση αυτή θα βαρύνει τον ΚΑΕ 10/6012 «Απο¬ 
ζημίωση υπερωριακής εργασίας για εξαιρέσιμες ημέ¬ 
ρες, νυκτερινές ώρες και λοιπές πρόσθετες αμοιβές 
υπαλλήλων διοικητικών υπηρεσιών» και τον ΚΑΕ 10/6051 
«Εργοδοτικές εισφορές προσωπικού με σύμβαση Δη¬ 
μοσίου Δικαίου» του προϋπολογισμού έτους 2016 του 
Μουσείου Φωτογραφίας «Χρήστος Καλεμκερής» Δήμου 
Καλαμαριάς. Η προϋπολογισθείσα δαπάνη συνολικά για 
το έτος 2016 ανέρχεται στο ποσό των 1.350.00 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμαριά, 29 Δεκεμβρίου 2015 

Ο Πρόεδρος 
ΧΡΗΣΤΟΣ ΚΑΛΕΜΚΕΡΗΣ 
-♦- 

ΔΙΟΡΘΩ ΣΕΙΣ ΣΦΑ ΛΜΑΤΩΝ 

( 6 ) 

Στην υπ’ αριθ. ΔΙΠΑΑΔ/Φ.Κ./84/37534, απόφαση του 
Αναπληρωτή Υπουργού Εσωτερικών και Διοικητικής 
Ανασυγκρότησης που αφορά κατανομή για το διορι¬ 
σμό συγγενούς τραυματισθέντος κατά και ένεκα της 
εκτέλεσης υπηρεσιακού καθήκοντος που δημοσιεύθηκε 
στο ΦΕΚ 2844/τ.Β724.12.2015, στη σελίδα 33633, στη β' 
στήλη 2ο στίχο εκ των άνω, γίνεται η εξής διόρθωση: 

Από το εσφαλμένο: 

«Αριθ. ΔΙΠΠΑΣ/Φ.Κ./84737534» 

Στο ορθό: 

«Αριθ. ΔΙΠΑΑΔ/Φ.Κ./84/37534». 

(Από το Εθνικό Τυπογραφείο) 

-♦- 

(7) 

Στην υπ’ αριθ. ΔΙΠΑΑΔ/Φ.Κ./85/34749, 36922 απόφαση 
του Αναπληρωτή Υπουργού Εσωτερικών και Διοικητικής 
Ανασυγκρότησης που αφορά κατανομή για το διορισμό 
συγγενούς αποβιώσαντος συνεπεία εργατικού ατυχή¬ 
ματος σύμφωνα με τις διατάξεις της παρ. 7 του άρθρο 
6 το Ν. 2244/1994 ΦΕΚ 168/Α'/1994 όπως ισχύει, που 
δημοσιεύθηκε στο ΦΕΚ 2895/τ.Β730.12.2015, στη σελίδα 
34980, 13η σειρά από το τέλος της σελίδας γίνεται η 
εξής διόρθωση: 

Από το εσφαλμένο: 

«Αριθ. ΔΙΠΠΑΣ/Φ.Κ./85/34749, 36922» 

Στο ορθό: 

«Αριθ. ΔΙΠΑΑΔ/Φ.Κ./85/34749, 36922». 

(Από το Εθνικό Τυπογραφείο) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


( 8 ) 

Στην υπ’ αριθ. 214374/16/12/2015 απόφαση του Διοικη¬ 
τικού Συμβουλίου του Οργανισμού Σιδηροδρόμων Ελ¬ 
λάδος Α.Ε. που άφορα έγκριση υπερωριακής απασχόλη¬ 
σης του προσωπικού ΟΣΕ που δημοσιεύθηκε στο ΦΕΚ 
Ν. 2855/τ.Β'/124.12.2015 στη σελίδα 33721 στον πίνακα 
κατανομής ωρών, τρίτη σειρά από το τέλος του πίνακα, 
γίνεται η εξής διόρθωση: 


Από το εσφαλμένο: 

«ΤΜΗΜΑ ΕΣΩΤΕΡΙΚΟΥ ΕΛΕΓΧΟΥ (ΤΕΣΕ) άτομα 2 ώρες 
240480». 

Στο ορθό: 

«ΤΜΗΜΑ ΕΣΩΤΕΡΙΚΟΥ ΕΛΕΓΧΟΥ (ΤΕΣΕ) άτομα: 2 ώρες: 
480». 

(Από το Εθνικό Τυπογραφείο) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοριρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσι'ες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.β1.9Γ - β-πταϊΙ: ννβόπΐ35ΐβι·.6ί@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*0200035 1801 160008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 











































































